ট্যাংরাকাণ্ডে ফের রাতে পুলিসি খানাতল্লিশ এলাকায়। গ্রেফতার আরও তিনজন।  ধৃতদের মধ্যে রয়েছেন ট্যাংরার দাপুটে তৃণমূল নেতা প্রদীপ গুহ ঘনিষ্ঠ মনোজ হাজরা। মঙ্গলবার বৈশিলি মোড়ের ঘটনার FIR-এ অন্যতম অভিযুক্ত এই মনোজ। মনোজ গ্রেফতার হলেও বিবাদমান আরেক গোষ্ঠীর অলোক খাটুয়া এখনও ফেরার। কেন ঘটনার আটচল্লিশ ঘণ্টা পরেও গ্রেফতার হলেন না শাসকদলেরই আরেক নেতা অলোক? তাই নিয়ে ইতিমধ্যেই উঠতে শুরু করেছে প্রশ্ন। মঙ্গলবার রাতেও এলাকায় ধরপাকড় চালিয়েছে পুলিস। সেক্ষেত্রে পুলিসের জালে ধরা পড়েছেন বিবাদমান দুই গোষ্ঠীর বারোজন।
 ওয়েব ডেস্ক: ট্যাংরাকাণ্ডে ফের রাতে পুলিসি খানাতল্লিশ এলাকায়। গ্রেফতার আরও তিনজন।  ধৃতদের মধ্যে রয়েছেন ট্যাংরার দাপুটে তৃণমূল নেতা প্রদীপ গুহ ঘনিষ্ঠ মনোজ হাজরা। মঙ্গলবার বৈশিলি মোড়ের ঘটনার FIR-এ অন্যতম অভিযুক্ত এই মনোজ। মনোজ গ্রেফতার হলেও বিবাদমান আরেক গোষ্ঠীর অলোক খাটুয়া এখনও ফেরার। কেন ঘটনার আটচল্লিশ ঘণ্টা পরেও গ্রেফতার হলেন না শাসকদলেরই আরেক নেতা অলোক? তাই নিয়ে ইতিমধ্যেই উঠতে শুরু করেছে প্রশ্ন। মঙ্গলবার রাতেও এলাকায় ধরপাকড় চালিয়েছে পুলিস। সেক্ষেত্রে পুলিসের জালে ধরা পড়েছেন বিবাদমান দুই গোষ্ঠীর বারোজন। কাল রাতে মনোজ হাজরার পাশাপাশি গ্রেফতার হয়েছে অলোক খাটুয়া গোষ্ঠীর দুজন। তবে এখনও অধরা ঘটনার আরেক মূল পাণ্ডা অলোক।  মঙ্গলবার দুপুরে  সংঘর্ষে জড়িয়ে পড়ে অলোক খাটুয়া ও প্রদীপ গুহ নামে এলাকার দুই নেতার অনুগামীরা। দিনেদুপুরে ওসির সামনেই চলে বেপোরোয়া ইটবৃষ্টি, বোমা, গুলি। দুঘণ্টা ধরে অগ্নিগর্ভ হয়ে থাকে এলাকা। প্রাণে বাঁচতে ছাতার দোকানে লুকিয়ে পড়েন পুলিসকর্মীরা। আহত হন পাঁচজন পুলিসকর্মী। ঘটনায় সেদিনই কলকাতা জেলা কমিটির কাছে রিপোর্ট তলব করেন তৃণমূলের মহাসচিব পার্থ চট্টোপাধ্যায়ও।